
Συμπλήρωση διατάξεων για τη Νομαρχιακή Αυτοδιοίκηση και 
άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδ'ιδομε τον ακόλουθο νόμο που ψήφισε η Βουλή: 

Άρθρο 1 

Νομαρχιακές Αυτοδιοικήσεις - Νομαρχιακά 
Διαμερίσματα - Επαρχεία 

1. Συνιστώνται Νομαρχιακές Αυτοδιοικήσεις με κατά 
τόπο (χωρική) αρμοδιότητα την περιφέρεια περισσότε¬ 
ρων του ενός νομών ή της μιας νομαρχιών ως εξής: 

α. Νομαρχιακή Αυτοδιοίκηση με χωρική αρμοδιότητα 
τις περιφέρειες των Νομαρχιών Αθηνών και Πειραιώς, 
προσωρινή έδρα την Αθήνα και ονομασία "Νομαρχιακή 
Αυτοδιοίκηση Αθηνών - Πειραιώς". 

β. Νομαρχιακή Αυτοδιοίκηση με χωρική αρμοδιότητα 
τις περιφέρειες των Νομών Έβρου και Ροδόπης, προ¬ 
σωρινή έδρα την Κομοτηνή και ονομασία "Νομαρχιακή 
Αυτοδιοίκηση Ροδόπης - Εβρου". 

γ. Νομαρχιακή Αυτοδιοίκηση με χωρική αρμοδιότητα 
τις περιφέρειες των Νομών Δράμας, Καβάλας και Ξάν¬ 
θης, προσωρινή έδρα την Ξάνθη και ονομασία "Νομαρ¬ 
χιακή Αυτοδιοίκηση Δράμας - Καβάλας - Ξάνθης". 

2. Με προεδρικό διάταγμα, που εκδίδεται με πρόταση 
των Υπουργών Εσωτερικών, Εθνικής Οικονομίας και 
Περιβάλλοντος, Χωροταξίας και Δημόσιων Έργων μπο¬ 
ρεί να συσταθεί Νομαρχιακή Αυτοδιοίκηση με χωρική 
αρμοδιότητα το Νομό Θεσσαλονίκης και τους γειτονι¬ 
κούς νομούς. Η ονομασία και η έδρα της Νομαρχιακής 
Αυτοδιοίκησης αυτής καθορίζεται με το ίδιο διάταγμα. 

3. Ο Δήμος Κάτω Νευροκοπίου και οι Κοινότητες 
Μικροκλεισούρα, Ποταμοί, Μικρομηλιά, Αχλαδιά, Παγο- 
νέρι, Λευκόγεια, Εξοχή, Χρυσοκέφαλος, Δασωτό, Πε- 
ριθώρι, Κάτω Βροντού, Κατάφυτο, Βαθύτοπος, Οχυρό, 
Γρανίτης και Βώλακας του Νομού Δράμας, καθώς και 
οι οικισμοί του Δήμου και των Κοινοτήτων αυτών, α- 
ποσπώνται από την επαρχία του νομού Δράμας και 
αποτελούν ξεχωριστή επαρχία με περιφέρεια την πε¬ 
ριφέρεια του Δήμου Κάτω Νευροκοπίου και των ανωτέρω 
κοινοτήτων, ονομασία "επαρχία Κάτω Νευροκοπίου"και 
πρωτεύουσα το Δήμο Κάτω Νευροκοπίου. 


Η συνιστώμενη επαρχία Κάτω Νευροκοπίου του Νομού 
Δράμας, οι επαρχίες Λαγκαδά του Νομού Θεσσαλονίκης, 
Ελασσόνας του Νομού Λάρισας, Κέας, Πάρου και Τήνου 
του Νομού Κυκλάδων αποτελούν Επαρχεία. Οι επαρχίες 
Διδυμοτείχου και Ορεστιάδας του Νομού Έβρου απο¬ 
τελούν Επαρχείο με ονομασία Επαρχείο Βορείου Έ¬ 
βρου". Στα Επαρχεία αυτά εφαρμόζονται αναλόγως οι 
διατάξεις για τα Επαρχεία των άρθρων 7 παράγραφος 
2α, 9 παράγραφος 11, 15 παράγραφος 2 και 30 πα¬ 
ράγραφος 3 εδάφιο τέταρτο του ν. 2218/1994. 

4. Μέχρι να εκδοθεί ο οριστικός Οργανισμός της 
Νομαρχιακής Αυτοδιοίκησης, με προεδρικό διάταγμα, 
που εκδίδεται με πρόταση των Υπουργών Προεδρίας 
της Κυβέρνησης, Εσωτερικών και Οικονομικών, καταρ¬ 
τίζεται προσωρινός οργανισμός των Επαρχείων της 
προηγούμενης παραγράφου. 

Με κοινή απόφαση του Υπουργού Εσωτερικών και 
του αρμόδιου υπουργού μεταφέρονται από το σύνολο 
των οργανικών θέσεων των αρμόδιων υπουργείων ο 
αριθμός των θέσεων που απαιτούνται για την κάλυψη 
των θέσεων του προσωρινού οργανισμού. 

5. Η χωρική αρμοδιότητα των νομαρχιών του Νομού 
Αττικής ανακαθορίζεται ως εξής: 

α. Η Νομαρχία Αθηνών με έδρα την Αθήνα περιλαμ¬ 
βάνει τους Δήμους Αθηναίων, Αγίας Βαρβάρας, Αγίας 
Παρασκευής, Αγίου Δημητρίου, Αγίων Αναργύρων, Αι¬ 
γάλεω, Αλίμου, Αμαρουσίου, Αργυρούπολης, Βριλησσίων, 
Βύρωνα, Γαλατσίου, Γλυφάδας, Δάφνης, Ελληνικού, Ζω¬ 
γράφου, Ηλιούπολης, Ηρακλείου, Καισαριανής, Καλλι¬ 
θέας, Καματερού, Κηφισιάς, Μελισσίων, Μεταμόρφωσης, 
Μοσχάτου, Νέας Ερυθραίας, Νέας Ιωνίας, Νέας Σμύρ¬ 
νης, Νέας Φιλαδέλφειας, Νέας Χαλκηδόνας, Νέου Ψυ¬ 
χικού, Νέων Λιοσίων, Παλαιού Φαλήρου, Παπάγου, Πε¬ 
ριστεριού, Πετρούπολης, Πεύκης, Ταύρου, Υμηττού, Φι¬ 
λοθέης, Χάιδαρίου, Χαλανδρίου, Χολαργού, Ψυχικού και 
τις Κοινότητες Εκάλης, Λυκόβρυσης, Νέας. Πεντέλης 
Και; Πεντέλης. 

β. Η Νομαρχία Πειραιώς με έδρα τον Πειραιά περι¬ 
λαμβάνει τους Δήμους Πειραιώς, Σπετσών, Αγίου Ιωάννη 
Ρέντη, Δραπετσώνας, Κερατσινίου, Κορυδαλλού, Νί¬ 
καιας, Περάματος, τις επαρχίες Αίγινας, Κυθήρων, Τροι- 
ζηνίας και Ύδρας και τη νήσο Σαλαμίνα. 

γ. Η Νομαρχία Ανατολικής Αττικής με προσωρινή 
έδρα την Παλλήνη περιλαμβάνει τους Δήμους Λυλώνος, 
Αχαρνών, Βάρης, Βούλας, Βουλιαγμένης, Γέρακα, Κε - 

ρατέας, Κρωπίας, Λαυρεωτικής, Μαραθώνος, Μαρκο- 
πούλου Μεσογείων, Νέας Μάκρης, Παιανίας, Παλλήνης 
και Σπάτων και τις Κοινότητες Αγίου Κωνσταντίνου, 
Αγίου Στεφάνου, Αναβύσσου, Ανθούσας, Ανοιξης, Αρ- 
τέμιδος, Αφιδνών, Βαρνάβα, Γλυκών Νερών, Γραμμα¬ 
τικού, Διονύσου, Δροσιάς, Θρακομακεδόνων, Καλάμου, 
Καλυβιών Θορικού, Καπανδριτίου, Κουβαρά, Κρυονερίομχ 
Μαλακάσας, Μαρκοπούλου Ωρωπού, Νέων Παλατίωγ, 
Παλαιός Φώκαιας, Πικερμίου, Πολυδενδρίου, Ραφήν,ας, 
Ροδόπολης, Σαρωνίδας, Σκάλας Ωρωπού, Σταμάτας, 
Συκαμινιού και Ωρωπού. 

δ. Η Νομαρχία Δυτικής Αττικής με προσωρινή έδρα 
την Ελευσίνα περιλαμβάνει τους Δήμους Ανω Λιοσίων, 
Ζεφυρίου, Φυλής, Ασπροπύργου, Βιλλίων, Ελευσίνας, 
Ερυθρών, Μάνδρας, Μεγαρέων και τις κοινότητες Μα¬ 
γούλας, Νέας Περάμου και Οινόης. 

6. Με προεδρικό διάταγμα, που εκδίδεται με πρόταση 
του Υπουργού Εσωτερικών μέχρι 31.12.1994, ορίζεται 
η οριστική έδρα των Νομαρχιακών Αυτοδιοικήσεων της 
παραγράφου 1 του άρθρου 1 και των Νομαρχιών Ανα¬ 
τολικής Αττικής και Δυτικής Αττικής. Η προσωρινή έδρα, 
που αναφέρεται στις περιπτώσεις α, β' και γ' της 
παραγράφου 1 και γ' και δ' της παραγράφου 5, καταρ- 
γείται το αργότερο στις 31.12.1994. 

7. Οι διατάξεις του τέταρτου και πέμπτου εδαφίου 
της παραγράφου 2 του άρθρου 2 του ν. 2218/1994 
καταργούνται. 

Άρθρο 2 

Τροποποίηση του άρθρου 40 του ν. 2218/1994 

Το άρθρο 40 του ν. 2218/19_94 αντικαθίσταται ως 
εξής: 

Άρθρο 40 

Ειδικές ρυθμίσεις για τις Νομαρχιακές 

Αυτοδιοικήσεις με περιφέρεια δύο ή περισσότερους 
νομούς ή νομαρχίες 

Στις Νομαρχιακές Αυτοδιοικήσεις, των οποίων η πε¬ 
ριφέρεια περιλαμβάνει δύο ή περισσότερους νομούς ή 
νομαρχίες, εφαρμόζονται οι πιο κάτω ειδικές ρυθμίσεις: 

1. Κάθε νομός ή νομαρχία αποτελεί Νομαρχιακό 
Διαμέρισμα της ενιαίας Νομαρχιακής Αυτοδιοίκησης. 
Έδρα του Νομαρχιακού Διαμερίσματος είναι η έδρα του 
αντίστοιχου νομού ή της νομαρχίας. Σε κάθε Νομαρχιακό 
Διαμέρισμα εκλέγεται αριθμός Νομαρχιακών Συμβούλων 
ανάλογος με τον πληθυσμό του, κατά τις διακρίσεις 
της παραγράφου 2 του άρθρου 4. 

Ο συνολικός αριθμός των μελών του Συμβουλίου της 
ενιαίας Νομαρχιακής Αυτοδιοίκησης είναι ίσος με το 
άθροισμα του αριθμού των μελών των Νομαρχιακών 
Συμβουλίων των Διαμερισμάτων. 

2 Το Νομαρχιακό Συμβούλιο και ο Νομάρχης κάθε 
Νομαρχιακού Διαμερίσματος έχουν για την περιφέρεια 
του Νομαρχιακού Διαμερίσματος όλες τις αρμοδιότητες 
των άρθρων 13 και 16 αντίστοιχα. 

3. Οργανα της ενιαίας Νομαρχιακής Αυτοδιοίκησης 
είναι ο Πρόεδρος της Νομαρχιακής Αυτοδιοίκησης και 
το Συμβούλιο της Νομαρχιακής Αυτοδιοίκησης που α- 
ποτελείται από όλους τους συμβούλους των Διαμερι¬ 
σμάτων. Όργανα του Νομαρχιακού Διαμερίσματος είναι 
το Νομαρχιακό Συμβούλιο, οι Νομαρχιακές Επιτροπές 
του Διαμερίσματος και ο Νομάρχης του Διαμερίσματος. 

4. α. Κάθε συνδυασμός περιλαμβάνει έναν υποψήφιο 
Πρόεδρο Νομαρχιακής Αυτοδιοίκησης, ισάριθμους με τα 
Νομαρχιακά Διαμερίσματα νομάρχες και υποψηφίους για 


μέλη του Συμβουλίου της Νομαρχιακής Αυτοδιοίκησης 
και των Νομαρχιακών Συμβουλίων. Ο αριθμός των υ¬ 
ποψήφιων συμβούλων του Συμβουλίου κάθε Διαμερί¬ 
σματος είναι τουλάχιστον ίσος με τον αριθμό των 
νομαρχιακών συμβούλων που εκλέγει και μπορεί να 
αυξηθεί μέχρι 30%. Στον αριθμό των νομαρχιακών συμ¬ 
βούλων δεν περιλαμβάνονται ο υποψήφιος Πρόεδρος 
της Νομαρχιακής Αυτοδιοίκησης και οι υποψήφιοι νο¬ 
μάρχες. Η διάταξη της παραγράφου 2 του άρθρου 7 
για την κατανομή των υποψήφιων συμβούλων κάθε 
συνδυασμού στις επαρχίες της Νομαρχιακής Αυτοδιοί¬ 
κησης εφαρμόζεται χωριστά σε κάθε Διαμέρισμα με 
βάση τον πληθυσμό του Διαμερίσματος. 

β. Η δήλωση της παραγράφου 3 του άρθρου 7 πε¬ 
ριλαμβάνει για κάθε υποψήφιο νομάρχη και νομαρχιακό 
σύμβουλο και ένδειξη του Νομαρχιακού Διαμερίσματος 
για το οποίο είναι υποψήφιος. Στη δήλωση πρώτος 
γράφεται ο υποψήφιος Πρόεδρος της Νομαρχιακής 
Αυτοδιοίκησης 

γ. Στα ψηφοδέλτια, μετά το επώνυμο το όνομα και 
το όνομα πατέρα του υποψήφιου Προέδρου της Νο¬ 
μαρχιακής Αυτοδιοίκησης, των υποψήφιων νομαρχών 
και υποψήφιων συμβούλων αναγράφεται το Νομαρχιακό 
Διαμέρισμα για το οποίο είναι υποψήφιοι. 

Ο εκλογέας μπορεί να εκφράοει την προτίμησή του 
μέχρι και προς τέσσερις (4) υποψήφιους συμβούλους 
της Νομαρχιακής Αυτοδιοίκησης. 

δ. Ο υπολογισμός των 3/5 και των 2/5 των εδρών 
της Νομαρχιακής Αυτοδιοίκησης, που ανήκουν στον 
επιτυχόντα συνδυασμό και στους επιλαχόντες συνδυα¬ 
σμούς, αντίστοιχα, γίνεται χωριστά για κάθε Διαμέρισμα, 
ανάλογα με τον αριθμό των έγκυρων ψηφοδελτίων που 
έλαβε κάθε συνδυασμός σε ολόκληρη την περιφέρεια 
της Νομαρχιακής Αυτοδιοίκησης. 

ε. Η αναλογική κατανομή των εδρών στις περιπτώσεις 
του άρθρου 9 παράγραφοι 5 και 6, καθώς και η κατανομή 
των εδρών στις περιπτώσεις του άρθρου 10 παράγραφοι 
2, 3 και 4 γίνεται χωριστά σε κάθε Διαμέρισμα, με βάση 
όμως τον αριθμό των έγκυρων ψηφοδελτίων σε ολό¬ 
κληρη την περιφέρεια της Νομαρχιακής Αυτοδιοίκησης 

5. Το Συμβούλιο της Νομαρχιακής Αυτοδιοίκησης είναι 
αρμόδιο για: 

α. τον κανονισμό των εργασιών του και τον Οργανισμό 
της Κεντρικής Υπηρεσίας της Νομαρχιακής Αυτοδιοί¬ 
κησης, 

β. την κατάρτιση και το συντονισμό της εφαρμογής 
αναπτυξιακών προγραμμάτων, 
γ. την κατάρτιση και εκτέλεση του γενικού μέρους 
του προϋπολογισμού της Νομαρχιακής Αυτοδιοίκησης 
και του απολογισμού, 

δ, την πλήρωση κενών οργανικών θέσεων της Κε¬ 
ντρικής Υπηρεσίας της Νομαρχιακής Αυτοδιοίκησης, 
ε την άσκηση των αρμοδιοτήτων των περιπτώσεων 
ε έως ί και κβ' εως κε' της παραγράφου 1 του άρθρου 
13 για την Κεντρική Υπηρεσία της Νομαρχιακής Αυτο¬ 
διοίκησης. 

6. Για τη συγκρότηση και λειτουργία του Συμβουλίου 
της Νομαρχιακής Αυτοδιοίκησης εφαρμόζονται αναλό- 
γως οι διατάξεις του άρθρου 14, με τις κατωτέρω 
διαφοροποιήσεις: 

α. Το Συμβούλιο της Νομαρχιακής Αυτοδιοίκησης 
συνέρχεται για τη συγκρότησή του σε σώμα την τρίτη 
Κυριακή του Ιανουάριου του πρώτου και του τρίτου 
χρόνου της νομαρχιακής περιόδου και. αν για οποιον- 
δήποτε λόγο δεν προσκληθεί σε συνεδρίαση, συνέρχεται 

χωρίς πρόσκληση την αμέσως επόμενη Κυριακή στις 
11 το πρωί. 

β. Ο σύμβουλος ή οι σύμβουλοι, που αναφέρονται 
στις παραγράφους 1, 2, 3 και 5, είναι σύμβουλος ή 
σύμβουλοι του Νομαρχιακού Διαμερίσματος στο οποίο 
βρίσκεται η έδρα της Νομαρχιακής Αυτοδιοίκησης. 

γ. Η διάταξη του πρώτου εδαφίου της παραγράφου 
6 δεν ισχύει για το Συμβούλιο των Νομαρχιακών Αυ¬ 
τοδιοικήσεων του άρθρου αυτού. 

7. α. Πρόεδρος της Νομαρχιακής Αυτοδιοίκησης και 
νομάρχες εκλέγονται οι υποψήφιοι του επιτυχόντος 
συνδυασμού. 

β. Ο Πρόεδρος της Νομαρχιακής Αυτοδιοίκησης ε- 
κτελεί τις αποφάσεις του Συμβουλίου της και ασκεί για 
την Κεντρική της Υπηρεσία τις αρμοδιότητες των πε¬ 
ριπτώσεων β' έως η' της παραγράφου 1 του άρθρου 
16. Ο Πρόεδρος της Νομαρχιακής Αυτοδιοίκησης μπορεί, 
με απόφασή του, να αποσπά για τη λειτουργία του 
γραφείου του μέχρι πέντε (5) υπαλλήλους από τις 
υπηρεσίες της Νομαρχιακής Αυτοδιοίκησης. Η απόσπαση 
γίνεται για χρονικό διάστημα ενός (1) έτους που μπορεί 
να παρατείνεται για έναν ακόμη χρόνο. 

γ Νομαρχιακές Επιτροπές συνιστώνται μόνο στα 
Νομαρχιακά Διαμερίσματα. Οι διατάξεις της παραγράφου 
3 του άρθρου 4 και των παραγράφων 1, 3 και 4 του 
άρθρου 15 εφαρμόζονται αναλόγως για τις Νομαρχιακές 
Επιτροπές των Νομαρχιακών Διαμερισμάτων. 

δ. Οταν απουσιάζει ή κωλύεται ο Πρόεδρος της 
Νομαρχιακής Αυτοδιοίκησης αναπληρούται από το νο¬ 
μάρχη της έδρας της Νομαρχιακής Αυτοδιοίκησης και 
όταν αυτός απουσιάζει ή κωλύεται από το νομάρχη 
άλλου Διαμερίσματος, που ορίζεται από τον Πρόεδρο 
της Νομαρχιακής Αυτοδιοίκησης. 

ε. Ο Πρόεδρος της Νομαρχιακής Αυτοδιοίκησης λαμ¬ 
βάνει ως έξοδα παράστασης το ποσό που προβλέπει 
η παράγραφος 1 του άρθρου 17 για το νομάρχη, καθώς 
και ημερήσια αποζημίωση και έξοδα μετακίνησης, σύμ¬ 
φωνα με την παράγραφο 2 του άρθρου αυτού. Η 
αποζημίωση της παραγράφου 4 για τη συμμετοχή στις 
συνεδριάσεις του Νομαρχιακού Συμβουλίου καταβάλλε¬ 
ται και για τη συμμετοχή στις συνεδριάσεις του Συμ¬ 
βουλίου της Νομαρχιακής Αυτοδιοίκησης. 

στ. Ο υποψήφιος Πρόεδρος Νομαρχιακής Αυτοδιοί¬ 
κησης επιλαχόντος συνδυασμού θεωρείται πρώτος ε¬ 
πιτυχών σύμβουλος του συνδυασμού του στο Νομαρ¬ 
χιακό Διαμέρισμα στην περιφέρεια του οποίου βρίσκεται 
ο δήμος ή η κοινότητα που είναι δημότης. 

8. Οι πράξεις των οργάνων του Νομαρχιακού Διαμε¬ 
ρίσματος είναι εκτελεστές αφότου εκδοθούν. Οι δια¬ 
τάξεις του άρθρου 18 για τον έλεγχο των πράξεων 
των οργάνων της Νομαρχιακής Αυτοδιοίκησης εφαρ¬ 
μόζονται αναλόγως και για τον έλεγχο των πράξεων 
των οργάνων του Νομαρχιακού Διαμερίσματος. Οι δια¬ 
τάξεις της παραγράφου 12 του άρθρου αυτού εφαρ¬ 
μόζονται και για τις πράξεις του Προέδρου της Νο¬ 
μαρχιακής Αυτοδιοίκησης. 

9. Κάθε τμήμα του προϋπολογισμού της Νομαρχιακής 
Αυτοδιοίκησης περιλαμβάνει το γενικό μέρος και πα¬ 
ραρτήματα. αντίστοιχα με τα Νομαρχιακά Διαμερίσματα. 
Στο γενικό μέρος γράφονται τα έσοδα και τα έξοδα 
της Κεντρικής Υπηρεσίας της Νομαρχιακής Αυτοδιοί¬ 
κησης και οι δαπάνες για την εκτέλεση του Επενδυτικού 
Διανομαρχιακού Προγράμματος και στα παραρτήματα 


τα έσοδα και τα έξοδα λειτουργίας και οι δαπάνες για 
την εκτέλεση του επενδυτικού προγράμματος του α¬ 
ντίστοιχου Διαμερίσματος. 

Ποσοστό των εσόδων κάθε Διαμερίσματος, το οποίο 
καθορίζεται με απόφαση του Συμβουλίου της Νομαρ¬ 
χιακής Αυτοδιοίκησης, αποτελεί έσοδο του γενικού μέ¬ 
ρους του προϋπολογισμού για την κάλυψη των δαπανών 
λειτουργίας της Κεντρικής Υπηρεσίας της Νομαρχιακής 
Αυτοδιοίκησης. 

ΙΟ.α. Οι διατάξεις των παραγράφων 4 έως 10 του 
άρθρου 16 εφαρμόζονται αναλόγως και για τον Πρόεδρο 
της Νομαρχιακής Αυτοδιοίκησης. Η εκλογή του νομάρχη 
γίνεται από τους συμβούλους του Διαμερίσματος. 

β. Οι διατάξεις των άρθρων 19 και 20 εφαρμόζονται 
αναλόγως και για τον Πρόεδρο της Νομαρχιακής Αυ¬ 
τοδιοίκησης". 

Άρθρο 3 

Ειδικά αναπτυξιακά και οικονομικά μέτρα 

1. Με προεδρικό διάταγμα, που εκδίδεται με πρόταση 
των Υπουργών Εσωτερικών, Εθνικής Οικονομίας και 
Οικονομικών, καθορίζονται αναπτυξιακά και οικονομικά 
κίνητρα για τις Νομαρχιακές Αυτοδιοικήσεις των περι¬ 
πτώσεων β' και γ' της παραγράφου 1 του άρθρου 1 και 
τους Ο.Τ.Α. πρώτου βαθμού των Νομαρχιακών αυτών 
Αυτοδιοικήσεων. 

Τα κίνητρα αυτά αναφέρονται ιδίως: 

- Σε αύξηση κατά 50% της επιχορήγησης από τον 
Κρατικό Προϋπολογισμό των Ο.Τ.Α. πρώτου βαθμού και 
των Νομαρχιακών Αυτοδιοικήσεων. 

- Σε αύξηση κατά 100% της χρηματοδότησης που 
αναλογεί, σύμφωνα με τα κριτήρια που προβλέπονται 
από το προεδρικό διάταγμα της παραγράφου 8 του 
άρθρου 76 του ν. 1622/1986 (ΦΕΚ 92 Α') από το Πρό¬ 
γραμμα Δημοσίων Επενδύσεων. 

- Σε αύξηση κατά 100% για τους Ο.Τ.Α. των ανωτέρω 
Νομαρχιακών Αυτοδιοικήσεων της χρηματοδότησης από 
τη Σ.Α.Τ.Α.. 

2. Τα κίνητρα της παραγράφου 1 παρέχονται με την 
ίδια διαδικασία και: α) στα Επαρχεία, β) στους Ο.Τ.Α. 
των Επαρχείων, που έχουν συσταθεί μέχρι τη δημο¬ 
σίευση του νόμου αυτού ή συνιστώνται με αυτόν και γ) 
στους Δήμους Ψαρρών, Οινουσών, Μεγίστης. Σύμης, 
Χάλκης, Μεγάλου Χωριού Τήλου, Μεγανησίου και στις 
Κοινότητες Λειβαδιών Τήλου, Οθωνών, Ερείκουσας, Μα- 
θρακίου, Καλάμου, Επισκοπής, Καστού, Γαύδου και στις 
κοινότητες της επαρχίας Παξών. 

3. Στις ιδιωτικές επενδύσεις που πραγματοποιούνται 
στις περιφέρειες των Νομαρχιακών Αυτοδιοικήσεων της 
παραγράφου 1, των Επαρχείων, των Ο.Τ.Α. της περί¬ 
πτωσης γ της παραγράφου 2 και των Ο.Τ.Α. της 
επόμενης παραγράφου, οι επιχορηγήσεις, που προβλέ- 
πονται από τους αναπτυξιακούς νόμους, αυξάνονται 
κατά πέντε (5) ποσοστιαίες μονάδες, με την προϋπόθεση 
ότι το συνολικό ποσό της επιχορήγησης δεν ξεπερνά 
το 65% του ύψους της επένδυσης. 

4. Ο οργανισμός τοπικής αυτοδιοίκησης που προκύπτει 
από ένωση όλων των Ο.Τ.Α. ενός νησιού ή περισσό¬ 
τερων γειτονικών νησιών και ο μοναδικός Ο.Τ.Α. ενός 
νησιού λαμβάνει επί μία πενταετία τετραπλάσια οικο¬ 
νομική ενίσχυση από τους Κεντρικούς Αυτοτελείς Πό¬ 
ρους (Κ.Α.Π.). 

Άρθρο 4 


Εκπροσώπηση Περιφερειακής Διοίκησης στο νομό 

1. Συνιστάται σε κάθε νομό και νομαρχία υπηρεσία 
με τίτλο "Υπηρεσία Περιφερειακής Διοίκησης" και με 
χωρική αρμοδιότητα την περιφέρεια του οικείου νομού 
ή της οικείας νομαρχίας, η οποία αποτελεί υπηρεσία 
της ενιαίας υπηρεσίας της οικείας ΤΓεριφέρειας. 

Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης και Εσω¬ 
τερικών, καθορίζονται λεπτομερώς η διάρθρωση και οι 
αρμοδιότητες της ανωτέρω υπηρεσίας και οι κατηγορίες 
και οι κλάδοι του προσωπικού της. Με το ίδιο προεδρικό 
διάταγμα μεταφέρονται από το σύνολο των οργανικών 
θέσεων της Κεντρικής και των Περιφερειακών Υπηρε¬ 
σιών του Υπουργείου Εσωτερικών ο αριθμός θέσεων 
που απαιτείται για τη στελέχωση της Υπηρεσίας Πε¬ 
ριφερειακής Διοίκησης. 

2. Συνιστάται σε κάθε νομό και νομαρχία θέση με¬ 
τακλητού υπαλλήλου με βαθμό 2ο της κατηγορίας ει¬ 
δικών θέσεων, ο οποίος φέρει τον τίτλο "Περιφερειακός 
Διευθυντής" και διορίζεται και παύεται με απόφαση του 
Υπουργού Εσωτερικών. 

Ο Περιφερειακός Διευθυντής προίσταται των πολιτι¬ 
κών κρατικών υπηρεσιών του νομού ή της νομαρχίας, 
οι οποίες ασκούν τις κρατικές αρμοδιότητες που δεν 
περιέρχονται στις Νομαρχιακές Αυτοδιοικήσεις σύμφωνα 
με το άρθρο 3 του ν. 2218/1994. 

3. Περιφερειακοί Διευθυντές διορίζονται πρόσωπα 
που είναι ή έχουν διατελέσει ανώτατοι ή ανώτεροι 
κρατικοί λειτουργοί ή υπάλληλοι δημόσιων υπηρεσιών 
ή νομικών προσώπων του δημόσιου τομέα και έχουν 
γνώση και εμπειρία σε θέματα λειτουργίας της κρατικής 
διοίκησης και της τοπικής αυτοδιοίκησης ή διατελέσα- 
ντες αιρετοί της τοπικής αυτοδιοίκησης. Η ιδιότητα του 
συνταξιούχου δεν αποτελεί κώλυμα διορισμού και λή- 
ψεως πλήρων αποδοχών. 

Κρατικοί λειτουργοί ή υπάλληλοι εν ενεργεία που 
διορίζονται Περιφερειακοί Διευθυντές μπορούν να επι¬ 
λέγουν ή τις αποδοχές της οργανικής τους θέσης ή 
τις αποδοχές της θέσης στην οποία διορίζονται. 

Οι Περιφερειακοί Διευθυντές για τα θέματα, που α- 
ναφέρονται στην προσωπική τους κατάσταση, υπάγονται 
'στο Υπουργείο Εσωτερικών και για τα θέματα άσκησης 
των αρμοδιοτήτων τους στους καθ' ύλην αρμόδιους 
υπουργούς. 

4. Τον Περιφερειακό Διευθυντή, όταν απουσιάζει ή 
κωλύεται, αναπληρώνει ο προϊστάμενος δημόσιας υπη¬ 
ρεσίας του νομού, που ορίζεται από τό Γενικό Γραμματέα 
της περιφέρειας. Αν δεν ορισθεί αναπληρωτής του 
Διευθυντή, καθώς και όταν η θέση του είναι κενή, 
αναπληρούται από τον ανώτερο Και μεταξύ ισόβαθμων 
τον αρχαιότερο προϊστάμενο δημόσιας υπηρεσίας της 
έδρας της νομαρχίας. 

5. Ο Περιφερειακός Διευθυντής λαμβάνει το 80% του 
συνόλου των αποδοχών και επιδομάτων, καθώς και των 
εξόδων παράστασης και κίνησης των υπάλληλων ειδικών 
θέσεων με βαθμό Ιο. Οι διατάξεις της παραγράφου 5 
του άρθρου 39 του ν.1832/1989 (ΦΕΚ 54 Α'), όπως 
συμπληρώθηκαν με τις διατάξεις της παραγράφου 16 
του άρθρου 57 του ν. 2218/1994, εφαρμόζονται και για 
τους Περιφερειακούς Διευθυντές. 

6. Ο Περιφερειακός Διευθυντής έχει τις πιο κάτω 
αρμοδιότητες: 

α. Ασκεί τις αρμοδιότητες των νομαρχών και των 


νομαρχιακών υπηρεσιών που δεν περιέρχονται στις 
Νομαρχιακές Αυτοδιοικήσεις κατά το άρθρο 3 του ν. 
2218/1994, καθώς και την εποπτεία των νομικών προ¬ 
σώπων δημοσίου δικαίου (Ν.Π.Δ.Δ.). 

β. Ασκεί, σύμφωνα με τις κείμενες διατάξεις, την 
εποπτεία στους οργανισμούς τοπικής αυτοδιοίκησης 
πρώτου βαθμού. 

Ολες οι πράξεις των δημοτικών και κοινοτικών συμ¬ 
βουλίων και λοιπών συλλογικών οργάνων των Ο.Τ.Α. 
και των νομικών τους προσώπων δημοσίου δικαίου 
αποστέλλονται στον Περιφερειακό Διευθυντή, μέσα σε 
προθεσμία πέντε (5) ημερών από τη συνεδρίαση, μαζί 
με αντίγραφο του αποδεικτικού δημοσίευσης. Ο Περι¬ 
φερειακός Διευθυντής παραπέμπει, μέσα σε προθεσμία 
πέντε (5) ημερών από τη λήψη τους στην Επιτροπή 
του άρθρου 18, με τη σύνθεση, που προβλέπεται στην 
παράγραφο 4 του άρθρου 47 του ν. 2218/1994, τις 
πράξεις που θεωρεί αιτιολογημένα ότι δεν είναι νόμιμες. 
Το παραπεμπτικό έγγραφο κοινοποιείται στον Ο.Τ.Α. ή 
στο νομικό πρόσωπο που εξέδωσε την πράξη. 

Για την εκδίκαση των παραπομπών ισχύουν οι δια¬ 
τάξεις της παραγράφου 10 εδάφια πρώτο και δεύτερο 
του άρθρου 18 του ν. 2218/1994. 

Οι πατάξεις της παραγράφου 5 του άρθρου 47 του 
ν. 2218/1994 εφαρμόζονται και στις αποφάσεις της 
επιτροπής που εκδίδονται ύστερα από παραπομπή. 

7. Η παράγραφος 6 του άρθρου 52 του ν. 2218/1994 
αντικαθίσταται ως εξής: 

6. Οι αρμοδιότητες των Υπουργών σε θέματα των 
υπηρεσιών, που σύμφωνα με την παράγραφο 2 του 
άρθρου 39 εξαιρούνται από την κατάργηση, οι οποίες 
ανήκαν η είχαν μεταβιβασθεί μέχρι τη δημοσίευση του 
παρόντος στους νομάρχες, ανήκουν στον Περιφερειακό 
Διευθυντή και θεωρούνται ότι έχουν μεταβιβασθεί αυ¬ 
τοδικαίως στα αρμόδια όργανα των υπηρεσιών αυτών, 
πλην εκείνων των οποίων την άσκηση αναλαμβάνει ο 
ίδιος με απόφασή του". 

8. Οι διατάξεις του άρθρου 8 του ν. 3200/1955 (ΦΕΚ 
97 Α) εφαρμόζονται και για τις. αποφάσεις του Περι¬ 
φερειακού Διεύθυνσή 

9 Ο Περιφερειακός Διευθυντής δεν ασκεί εποπτεία 
ή έλεγχο στις Νομαρχιακές Αυτοδιοικήσεις. 

10 Αντικείμενα γενικότερης σημασίας ή που ανάγονται 
σε θέματα συναρμοδιότητας των Υπουργείων Εθνικής 
Αμυνας. Εξωτερικών, Εθνικής Παιδείας και Θρησκευ¬ 
μάτων ή Δημόσιας Τάξης και που απαιτούν έγκριση 
νομαρχιακού επιπέδου δύναται με προεδρικά διατάγματα, 
που εκδίδονται με πρόταση του αρμόδιου υπουργού και 
του Υπουργού Εσωτερικών, να περιέρχονται στην αρ¬ 
μοδιότητα του Γενικού Γραμματέα της περιφέρειας και 
επί μέρους λειτουργικές διαδικασίες των ανωτέρω αρ¬ 
μοδιοτήτων να προσδιορίζονται με υπουργικές αποφά¬ 
σεις. 

Άρθρο 5 

Συμπλήρωση διατάξεων του άρθρου 3 του 
ν. 2218/1994 

1. Στο εδάφιο 2 της παραγράφου 1 του άρθρου 3 
του ν.2218/1994 (ΦΕΚ 90 Α') προστίθεται η λέξη "σχε¬ 
τικές πριν από τις λέξεις "αρμοδιότητες των νομαρχών 
κ.λπ. . 

2. Μετά την παράγραφο 1 του ίδιου άρθρου προστί¬ 
θεται νέα παράγραφος με αριθμό 2, οι δε υφιστάμενες 
2, 3 και 4 αναριθμούνται σε 3, 4 και 5, που έχει ως ' 

εξής: 

"2. Οι αρμοδιότητες της προηγούμενης παραγράφου 
αρχίζουν να ασκούνται από τα όργανα της Νομαρχιακής 
Αυτοδιοίκησης από τη δημοσίευση στην Εφημερίδα της 
Κυβερνήσεως των εσωτερικών οργανισμών οργάνωσης 
και λειτουργίας των Νομαρχιακών Αυτοδιοικήσεων, σύμ¬ 
φωνα με τις διατάξεις των άρθρων 30 και 39 του νόμου 
αυτού, ""με~ εξαίρεση τις αρμοδιότητες των διατάξεων 
για το "Δημοκρατικό Προγραμματισμό" του άρθρου 22 
παράγραφος 1 και των άρθρων 70 έως 74 του ν.1622/ 
1986 (ΦΕΚ 92 Α'), οι οποίες ασκούνται από τα όργανα 
της Νομαρχιακής Αυτοδιοίκησης από την, κατά το άρθρο 
39 παράγραφος 16, έναρξη λειτουργίας των Νομαρ¬ 
χιακών Αυτοδιοικήσεων." 

3. Στο άρθρο 3 του ν. 2218/1994 προστίθεται πα¬ 
ράγραφος 6 ως εξής: 

"6. Σε περίπτωση πολέμου, επιστράτευσης, θεομηνίας 
ή άμεσης και επείγουσας κοινωνικής ανάγκης, που 
μπορεί να θέσει σε κίνδυνο τη δημόσια τάξη ή υγεία 
ή για την αντιμετώπιση αναγκών της άμυνας της χώρας 
και ύστερα από απόφαση του Υπουργικού Συμβουλίου, 
ο κατά περίπτωση αρμόδιος υπουργός μπορεί να παρέχει 
διαταγές, εντολές ή οδηγίες απευθείας προς τις υπη¬ 
ρεσίες της Νομαρχιακής Αυτοδιοίκησης, οι οποίες για 
το σκοπό αυτόν θεωρείται ότι υπάγονται σε αυτόν". 

Άρθρο 6 
Άλλες διατάξεις 

1. Το προτελευταίο εδάφιο της παραγράφου 2 του 
άρθρου 4 του ν. 2218/1994 αντικαθίσταται ως εξής: 

Κατ εξαίρεση ο αριθμός των μελών των Νομαρχιακών 
Συμβουλίων των Νομαρχιακών Αυτοδιοικήσεων Δωδε¬ 
κάνησου και Κυκλάδων είναι 41 και 43 αντίστοιχα". 

2. Το πρώτο εδάφιο της παραγράφου 1 του άρθρου 
6 του ν 2218/1994 αντικαθίσταται ως εξής: 

Δικαστικοί λειτουργοί, αξιωματικοί των ενόπλων δυ¬ 
νάμεων και των σωμάτων ασφαλείας και θρησκευτικοί 
λειτουργοί των γνωστών θρησκειών δεν μπορούν να 
εκλεγούν ή να είναι Πρόεδροι Νομαρχιακής Αυτοδιοί- 
κησης. νομάρχες, νομαρχιακοί σύμβουλοι, δήμαρχοι, 
πρόεδροι κοινοτήτων, δημοτικοί ή κοινοτικοί σύμβουλοι 
και πάρεδροι". 

3. Στο τέλος της παραγράφου 4 του άρθρου 6 του . 
ν. 2218/1994 προστίθεται εδάφιο ως εξής: 

Το πρώτο εδάφιο της παραγράφου αυτής δεν εφαρ¬ 
μόζεται για τους θρησκευτικούς λειτουργούς". 

4. Η παράγραφος 2 του άρθρου 15 του ν.2218/1994 
αντικαθίσταται ως εξής: 

"2. Οι περιορισμοί της παραγράφου 3 του άρθρου 4 
για τον ανώτατο αριθμό των Νομαρχιακών Επιτροπών 
δεν ισχυουν για τις Νομαρχιακές Αυτοδιοικήσεις στις 
οποίες έχουν συσταθεί Επαρχεία 

Για κάθε Επαρχείο συνιστάται μια Νομαρχιακή Επι¬ 
τροπή, η οποία φέρει τον τίτλο ΕΠΑΡΧΙΑΚΟ ΣΥΜ¬ 
ΒΟΥΛΙΟ , μέλη της οποίας είναι ολοι οι νομαρχιακοί 
σύμβουλοι της αντίστοιχης επαρχίας. Πρόεδρος του 
Επαρχιακού Συμβουλίου είναι ο πρώτος σε σταυρούς 
προτίμησης νομαρχιακός σύμβουλος του Επαρχείου από 
τον επιτυχόντα συνδυασμό, ο οποίος φέρει τον τίτλο 
ΕΠΑΡΧΟΣ . Αν ο σύμβουλος αυτός δεν αποδέχεται τη 
θέση του Επάρχου, παραμένει σύμβουλος και τη θέση 
του Ε|πάρχου παίρνουν οι επόμενοι σύμβουλοι του ίδιου 
συνδυασμού κατά τη σειρά των ψήφων καθενός. Σε 
περίπτωση ισοψηφίσς ενεργείται κλήρωση." 


5. Η παράγραφος 10 του άρθρου 16 του ν. 2218/1994 
αντικαθίσταται ως εξής: 

10. Ο Πρόεδρος της Νομαρχιακής Αυτοδιοίκησης και 
ο νομάρχης, ως προϊστάμενοι των υπηρεσιών, υπόκει- 
νται ως προς το προσωπικό τους νομικό καθεστώς στις 
διατάξεις του Υπαλληλικού Κώδικα, στο μέτρο που 
αυτές δεν αντιφάσκουν με τις διατάξεις του νόμου 
αυτού. 

6. Η παράγραφος 3 του άρθρου 30 του ν. 2218/1994 
αντικαθίσταται ως εξής: 

3. Ο οργανισμός των Νομαρχιακών Αυτοδιοικήσεων 
στις οποίες έχουν συσταθεί Επαρχεία προβλέπει τη 
λειτουργία ισάριθμων με τα υφιστάμενα Επαρχείων. 

Νέα Επαρχεία μπορεί να συνιστώνται με τον οργανισμό 
της Νομαρχιακής Αυτοδιοίκησής. Στα Επαρχεία αυτά 
εφαρμόζονται οι διατάξεις των άρθρων 7 παράγραφος 
2α, 8 παράγραφος 3, 9 παράγραφος 11 και 15 παρά¬ 
γραφος 2 από τις πρώτες εκλογές μετά τη σύστασή 
τους. 

Τα Επαρχεία έχουν ως τίτλο τη λέξη "ΕΠΑΡΧΕΙΟ 

.που ακολουθείται από το όνομα της αντίστοιχης 

επαρχίας και τοπική αρμοδιότητα την περιφέρεια της 
επαρχίας". 

7. Τροποποιείται το πρώτο εδάφιο της παραγράφου 
2 του άρθρου 39 του ίδιου νόμου ως εξής: 

"2. Οι υφιστάμενες κατά την έναρξη ισχύος του νόμου 
αυτού δημόσιες πολιτικές υπηρεσίες που συγκροτούν 
τη νομαρχία, καθώς και τα επαρχεία και οι διοικητικές 
τους υπηρεσίες, καταργούνται από την έναρξη της 
άσκησης των αρμοδιοτήτων από τις Νομαρχιακές Αυ¬ 
τοδιοικήσεις, κατά τις διατάξεις της παραγράφου 2 του 
άρθρου 3 του παρόντος νόμου, εκτός από: 

α. Τις Υπηρεσίες Στατιστικής του Υπουργείου Εθνικής 
Οικονομίας, 

β. τις Υπηρεσίες του Υπουργείου Οικονομικών και 
γ. τις Δασικές Υπηρεσίες και τους Συνοριακούς Σταθ¬ 
μούς Υγειονομικού Κτηνιατρικού Ελέγχου του Υπουρ¬ 
γείου Γεωργίας. 

8. Η παράγραφος 3 του άρθρου 39 του ν. 2218/1994 
καταργείται και τα εδάφια πρώτο και δεύτερο της 
παραγράφου 4 του ίδιου άρθρου αντικαθίστανται ως 
εξής: 

4. Το προσωπικό των υπηρεσιών, που καταργούνται 
προσφέρει εφεξής τις υπηρεσίες του στην οικεία Νο¬ 
μαρχιακή Αυτοδιοίκηση. Το προσωπικό αυτό θεωρείται 
αποσπασμένο στην οικεία Νομαρχιακή Αυτοδιοίκηση 
κατά παρέκκλιση των διατάξεων για τα χρονικά όρια 
της απόσπασης δημόσιων υπαλλήλων, εφόσον δεν με- 
ταταγούν στις Νομαρχιακές Αυτοδιοικήσεις, σύμφωνα 
με τις διατάξεις της επόμενης παραγράφου". 

9. Το πρώτο εδάφιο της παραγράφου 2 του άρθρου 
23 του π.δ/τος 323/1989. όπως αυτό αντικαταστάθηκε 
με το άρθρο 41 του ν. 2218/1994, αντικαθίσταται ως 
εξής: 

'2. Για την άσκηση της αρμοδιότητας της περίπτωσης 
ιε της παραγράφου 1 ο δήμος ή η κοινότητα μπορεί 
να προβλέπει στον οργανισμό εσωτερικής υπηρεσίας 
τη συγκρότηση ειδικής υπηρεσίας". 

10. Το άρθρο 50 του ν.2218/1994 αντικαθίσταται ως 
εξής: 

Άρθρο 50 

Αναπλήρωση του Γ ενικού Γ ραμματέα 

1 Το Γενικό Γραμματέα, όταν απουσιάζει ή κωλύεται, 
αναπληρώνει ο Περιφερειακός Διευθυντής της έδρας 

της περιφέρειας και, όταν και αυτός απουσιάζει ή η 
θέση του είναι κενή, ο Περιφερειακός Διευθυντής νομού 
ή νομαρχίας της περιφέρειας που ορίζεται από τον 
Υπουργό Εσωτερικών. 

2, Ο Γενικός Γραμματέας, όταν απουσιάζει ή κωλύεται, 
εξακολουθεί να λαμβάνει τα έξοδα παράστασης". 

11. Η περίπτωση β' της παραγράφου 1 του άρθρου 
51 του ν. 2218/1994 αντικαθίσταται ως εξής: 

"β. Τους νομάρχες της περιφέρειας και τους Προέ¬ 
δρους των Νομαρχιακών Αυτοδιοικήσεων του άρθρου 
40 του νόμου αυτού". 

12. Το πρώτο εδάφιο της παραγράφου 3 του άρθρου 
58 του ν. 2218/1994 αντικαθίσταται ως εξής: 

"3. Με προεδρικό διάταγμα, που εκδίδεται με πρόταση 
του Υπουργού Εσωτερικών, μπορεί να κωδικοποιούνται 
οι διατάξεις των νόμων για την Περιφέρεια και τη 
Νομαρχιακή Αυτοδιοίκηση σε ιδιαίτερο κείμενο κάθε 
κατηγορίας διατάξεων". 

13. Το προεδρικό διάταγμα, που προβλέπεται στην 
παράγραφο 1 του άρθρου 48 του ν. 2218/1994 για τον 
προσδιορισμό της εδαφικής περιφέρειας των Συμβου¬ 
λίων Περιοχής, εκδίδεται μέχρι 31 . 12.1994 

14. Το πρώτο εδάφιο της παραγράφου 13 του άρθρου 
57 του ν. 2218/1994 αντικαθίσταται ως εξής: 

"13. Ο Υπουργός Γεωργίας, μετά από γνώμη του 
Τεχνικού Συμβουλίου Δασών, μπορεί να συνάπτει προ¬ 
γραμματικές συμβάσεις του άρθρου 28 του π.δ/τος 
323/1989 για τη μελέτη, κατασκευή και εκτέλεση έργων, 
εργασιών και προμηθειών από τα αναφερόμενα στο 
άρθρο 16 του ν. 998/1979". 

15. Μέχρι την έναρξη άσκησης των αρμοδιοτήτων 
από τις Νομαρχιακές Αυτοδιοικήσεις, σύμφωνα με τις 
διατάξεις της παραγράφου 2 του άρθρου 3 του ν. 
2218/1994, οι αρμοδιότητες αυτές ασκούνται από τον 
Περιφερειακό Διευθυντή. 

Από την ανάληψη της άσκησης των ανωτέρω αρμο¬ 
διοτήτων από τις Νομαρχιακές Αυτοδιοικήσεις εφαρ¬ 
μόζονται οι διατάξεις του δεύτερου εδαφίου της πα¬ 
ραγράφου 2 και των παραγράφων 6 και 7 του άρθρου 
4 του παρόντος νόμου. 

16. Η προβλεπόμενη στην παράγραφο 1 του άρθρου 
39 του ν. 2218/1994 προθεσμία των δεκαοκτώ (18) 
μηνών για την κατάρτιση του προβλεπόμενου οτο άρθρο 
30 του ίδιου νόμου Οργανισμού Εσωτερικής Υπηρεσίας 
των Νομαρχιακών Αυτοδιοικήσεων περιορίζεται σε δώ¬ 
δεκα (12) μήνες από την έναρξη λειτουργίας της Νο¬ 
μαρχιακής Αυτοδιοίκησης. 

Με απόφαση του Υπουργού Εσωτερικών συγκροτείται 
στο Υπουργείο Εσωτερικών Επιστημονική Επιτροπή από 
εκπροσώπους της Κ.Ε.Δ.Κ.Ε., δημόσιους υπαλλήλους 
και ειδικούς επιστήμονες, οι οποίοι έχουν γνώση και 
εμπειρία στην οργάνωση και λειτουργία της δημόσιας 
διοίκησης και της τοπικής αυτοδιοίκησης για τη σύνταξη 
πρότυπων Οργανισμών Εσωτερικής Υπηρεσίας των Νο¬ 
μαρχιακών Αυτοδιοικήσεων και κανονισμών λειτουργίας 
των Νομαρχιακών Συμβουλίων. 

Για την αποζημίωση του προέδρου, των μελών και 
του γραμματέα της επιτροπής εφαρμόζονται οι διατάξεις 
της παραγράφου 8 του άρθρου 58 του ν. 2218/1994. 

17. Από την κατά την παράγραφο 16 του άρθρου 39 
του ν. 2218/1994 έναρξη λειτουργίας των Νομαρχιακών 
Αυτοδιοικήσεων με απόφαση του Νομαρχιακού Συμβου¬ 
λίου συνιστάται Υπηρεσία Προγραμματισμού και Διαχεί¬ 
ρισης Προγραμμάτων Επενδύσεων, στην οποία προ¬ 


σφέρουν τις υπηρεσίες τους, κατά τις διατάξεις της 
παραγράφου 4 του άρθρου 39 του ίδιου νόμου, το 
προσωπικό της Νομαρχιακής Διεύθυνσης Προγραμμα¬ 
τισμού και του Νομαρχιακού Ταμείου. 

18 Τα νομαρχιακά ταμεία, τα ταμεία γεωργίας, κτη¬ 
νοτροφίας και δασών και τα ταμεία προστασίας ελαιο¬ 
παραγωγής καταργούνται αυτοδικαίως από τη δημο¬ 
σίευση στην Εφημερίδα της Κυβερνήσεως των Οργα¬ 
νισμών Εσωτερικής Υπηρεσίας των Νομαρχιακών Αυ¬ 
τοδιοικήσεων. 

19. Το νησί Σαλαμίνα από τη δημοσίευση του νόμου 
αυτού αποσπάται από την επαρχία Πειραιώς του Νομού 
Αττικής και αποτελεί ξεχωριστή επαρχία με εδαφική 
περιφέρεια το νησί, ονομασία "επαρχία Σαλαμίνας” και 
πρωτεύουσα το Δήμο Σαλαμίνας. 

20. Η παράγραφος 14 του άρθρου 39 του ν. 2218/1994 
αντικαθίσταται ως εξής: 

"14. Από της καταργήσεως των υπηρεσιών της πα¬ 
ραγράφου 2 ο προϋπολογισμός τους καθίσταται προϋ¬ 
πολογισμός της Νομαρχιακής Αυτοδιοίκησης και εκτε- 
λείται από τις Υπηρεσίες Εντελλομένων Εξόδων. Ο 
προϋπολογισμός των Νομαρχιακών Αυτοδιοικήσεων για 
το έτος 1997 θα επιχορηγηθεί από τον Κρατικό Προϋ¬ 
πολογισμό με το συνολικό ύψος των πιστώσεων του 
προϋπολογισμού του έτους 1996 των ανωτέρω υπηρε¬ 
σιών, προσαυξημένο κατά το ποσοστό αύξησης των 
λειτουργικών (λοιπών) δαπανών τακτικού προϋπολογι¬ 
σμού σε σχέση με το 1996. 

Οι δαπάνες για τη λειτουργία των Νομαρχιακών Αυ¬ 
τοδιοικήσεων, μέχρι τη δημοσίευση στην Εφημερίδα της 
Κυβερνήσεως των Εσωτερικών Οργανισμών Οργάνωσης 
και Λειτουργίας τους, καλύπτονται από τον προϋπο¬ 
λογισμό της οικείας νομαρχίας και πραγματοποιούνται 
σύμφωνα με τις διατάξεις που ρυθμίζουν την εκτέλεση 
του νομαρχιακού προϋπολογισμού". 

21. Η παράγραφος 17 του άρθρου 39 του ν.2218/1994 
αντικαθίσταται ως εξής: 

"17. Οι θέσεις των νομαρχών και τα Νομαρχιακά και 
Επαρχιακά Συμβούλια, που προβλέπονται από τις δια¬ 
τάξεις που ισχύουν κατά τη δημοσίευση του νόμου 
αυτού, καταργούνται με την έναρξη λειτουργίας της 
Νομαρχιακής Αυτοδιοίκησης. Οι θέσεις των επάρχων, 
που προβλέπονται από τις ίδιες διατάξεις, καταργούνται 
από τη δημοσίευση των Οργανισμών Εσωτερικής Υπη¬ 
ρεσίας των Νομαρχιακών Αυτοδιοικήσεων". 

22. Το δεύτερο εδάφιο της παραγράφου 4 του άρθρου 
47 του ν. 2218/1994 αντικαθίσταται ως εξής: 

"Κατά την πρώτη εφαρμογή του νόμου αυτού·ο α¬ 
ντιπρόσωπος της Τ.Ε.Δ.Κ. στην πρώτη επιτροπή ορίζεται 
μέχρι 31.12.1995 με έγγραφό της προς το Γενικό 
Γραμματέα της Περιφέρειας.". 

23. Η παράγραφος 6 του άρθρου 47 του ν.2218/1994 
αντικαθίσταται ως εξής: 

'6. Οι διατάξεις αυτού του άρθρου, πλην του δεύτερου 
εδαφίου της παραγράφου 4, τίθενται σε ισχύ από τη 
£ήμοσίευση στην Εφημερίδα της Κυβερνήσεως των 
Οργανισμών Εσωτερικής Υπηρεσίας των Νομαρχιακών 
Αυτοδιοικήσεων". 

24. α) Η κατασκευή, σχολικών κτιρίων υπάγεται στην 
αρμοδιότητα της Νομαρχιακής Αυτοδιοίκησης. 

β) Σε απρόβλεπτες και εξαιρετικές περιπτώσεις μπο¬ 
ρεί, με απόφαση του Υπουργού Εθνικής Παιδείας και 
Θρησκευμάτων, ύστερα από αίτημα της Νομαρχιακής 
Αυτοδιοίκησης, να ανατεθεί στον Ο.Σ.Κ. η μελέτη και 

εκτέλεση συγκεκριμένων έργων σε βάρος πάντοτε των 
προβλεπόμενων πιστώσεων στην οικεία Νομαρχιακή 
Αυτοδιοίκηση. 

γ) Κατ' εξαίρεση, η κατασκευή σχολικών κτιρίων του 
Νομού Αττικής παραμένει στην αρμοδιότητα του Ορ¬ 
γανισμού Σχολικών Κτιρίων (Ο.Σ.Κ.). Ο Ο.Σ.Κ. μπορεί 
να συνάπτει προγραμματικές συμβάσεις, κατά τις δια¬ 
τάξεις του άρθρου 28 του π.δ/τος 323/1989 (ΦΕΚ 146 
Α'), με τη Νομαρχιακή Αυτοδιοίκηση και τους Ο.Τ.Α. 
του Νομού Αττικής. 

25. Η κατά το άρθρο 2 παρ. 9 του ν. 1566/1985 
(ΦΕΚ 167 Α') μεταφορά των μαθητών στον τόπο που 
λειτουργεί το σχολείο πραγματοποιείται από τους οι¬ 
κείους Ο.Τ.Α. είτε με τη χρησιμοποίηση ιδιόκτητων 
μέσων είτε με τη χρήση των συνήθων αστικών και 
υπεραστικών μέσων είτε με μίσθωση ιδιωτικών μέσων 
μεταφοράς είτε με άλλο πρόσφορο τρόπο. Για θέματα 
που προκύπτουν όταν η μεταφορά αναφέρεται σε μα¬ 
θητές διαφορετικών Ο.Τ.Α. αποφασίζει η Νομαρχιακή 
Αυτοδιοίκηση. 

Με κοινή απόφαση των Υπουργών Εθνικής Παιδείας 
και Θρησκευμάτων, Οικονομικών και Εσωτερικών, που 
εκδίδεται το Σεπτέμβριο κάθε έτους, κατανέμονται στις 
Νομαρχιακές Αυτοδιοικήσεις οι πιστώσεις για μεταφορά 
μαθητών που εγγράφονται στον Κρατικό Προϋπολογι¬ 
σμό. 

Με κοινή απόφαση των Υπουργών Εθνικής Παιδείας 
. και Θρησκευμάτων και Εσωτερικών καθορίζονται τα 
κριτήρια κατανομής των πιστώσεων στις Νομαρχιακές 
Αυτοδιοικήσεις και οι σχετικές λεπτομέρειες εφαρμογής 
της παραγράφου αυτής. 

26. Με προεδρικό διάταγμα, που εκδίδεται μέχρι 
31.12.1994, κάθε κοινότητα που αποτελεί το μοναδικό 
Ο.Τ.Α. ενός νησιού και έχει πληθυσμό τουλάχιστο 1 000 
κατοίκων, αναγνωρίζεται σε δήμο με ονομασία, έδρα 
και περιφέρεια αυτήν που έχει η Κοινότητα. 

27. Η Κοινότητα Ίου του Νομού Κυκλάδων αναγνω¬ 
ρίζεται σε Δήμο με την ονομασία Δήμος Ιητών, έδρα 
και περιφέρεια αυτήν που σήμερα έχει. 

Οι πρώτες εκλογές στο νέο αυτό Δήμο ορίζεται να 
γίνουν μαζί με τις γενικές Δημοτικές Εκλογές της 
16.10.1994 και η εγκατάσταση της νέας Δημοτικής 
Α ΡΧής την 1.1.1995, οπότε αρχίζει και η λειτουργία του 
νέου αυτού Δήμου. 

28. Με απόφαση του δημοτικού συμβουλίου, που 
λαμβάνεται με την απόλυτη πλειοψηφία του συνολικού 
αριθμού των μελών του, μπορεί να μεταβιβάζονται στην 
Δημαρχιακή Επιτροπή οι αρμοδιότητες των παραγράφων 
ιθ', κ', κα , κβ' και κγ' του άρθρου 41 του ν. 2218/1994 
(ΦΕΚ 90 Α'). 

29. Όλοι ανεξαιρέτως οι διορισμοί ή προσλήψεις του 
πόσης φύσεως προσωπικού των οργανισμών τοπικής 
αυτοδιοίκησης πρώτου και δεύτερου βαθμού, που απο- 


φασίζονται από τα αρμόδια όργανά τους, υπάγονται 
στις διατάξεις του.ν. 2190/1994, όπως ισχύουν κάθε 
φορά και υπόκεινται στον κατά το άρθρο 8 του ίδιου 
νόμου έλεγχο του Α.Σ.Ε.Π.. 

30. Το ηρώτο εδάφιο της παραγράφου 2 του άρθρου 
102 του π.δ/τος 323/1989 "Κωδικοποίηση σε ενιαίο 
κείμενο νόμου, με τίτλο Δημοτικός και Κοινοτικός Κώ¬ 
δικας κ.λπ.' τροποποιείται ως εξής: 

"2. Αντιδήμαρχοι είναι οι σύμβουλοι που ορίζει ο 
δήμαρχος". 

31. Με προεδρικό διάταγμα, που εκδίδεται σύμφωνα 
με τη διάταξη της παραγράφου 3 του άρθρου 23 του 
π.δ/τος 323/1989, όπως αντικαταστάθηκε με το άρθρο 
41 του ν. 2218/1994, οι αρμοδιότητες της Δημοτικής 
Αστυνομίας μπορούν να επεκτείνονται και σε θέματα 
των περιπτώσεων β', ιστ', ιη', ιθ', κ', κα', κβ', κγ' και λ' 
της παραγράφου 1 του άρθρου αυτού. 

Αρθρο 7 
Έναρξη ισχύος 

Η ισχύς των διατάξεων του νόμου αυτού αρχίζει από τη δη¬ 
μοσίευσή του στην Εφημερίδα της Κυβερνήσεως, εκτός αν 
ορίζεται διαφορετικά στις επιμέρους διατάξεις. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 


Αθήνα, 16 Σεπτεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Γ. ΠΑΠΑΝΔΡΕΟΥ 


ΔΗΜΟΣΙΑΣ ΤΑΞΗΣ 

ΣΤ.-ΑΓΓ. ΠΑΠΑΘΕΜΕΛΗΣ 


ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Κ. ΛΑΛΙΩΤΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 16 Σεπτεμβρίου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 




1918 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 



ΧΡΗΣΙΜΕΣ ΠΛΗΡΟΦΟΡΙΕΣ 


' Πώληση ΦΕΚ όλων των Τευχών Σολωμού 51 τηλ.: 52.39.762 
* ΒΙΒΛΙΟΘΗΚΗ: Σολωμού 51 τηλ : 52.48.188 

' Για φωτοαντίγραφα παλαιών τευχών στην οδό Σολωμού 51 τηλ : 52 48 141 
’ Τμήμα πληροφόρησης: Για τα δ ημοσιεύματα των ΦΕΚ Σολωμού 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποοτολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σαςαποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » » Β' 

» 

30.000 

» 

1.500 

γ) » » » Γ' 

» 

10.000 

» 

500 

δ) » » » Δ' 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

» 

250 

η) » » » Δελτ. Εμπ.& Βιομ. Ιδ. 

» 

10.000 

» 

500 

θ) » » » Αν. Ειδικού Δικαστηρίου 

» 

3.000 

» 

150 

ι) » » » Α.Ε. 8< Ε.Π.Ε. 

» 

200 000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 















